CELEX: 32008L0028
Language: da
Date: 2008-03-11 00:00:00
Title: Europa-Parlamentets og Rådets direktiv 2008/28/EF af 11. marts 2008 om ændring af direktiv 2005/32/EF om rammerne for fastlæggelse af krav til miljøvenligt design af energiforbrugende produkter og om ændring af Rådets direktiv 92/42/EØF og Europa-Parlamentets og Rådets direktiv 96/57/EF og 2000/55/EF, for så vidt angår de gennemførelsesbeføjelser, der tillægges Kommissionen

20.3.2008   
            
            
               DA
            
            
               Den Europæiske Unions Tidende
            
            
               L 81/48
            
         
      EUROPA-PARLAMENTETS OG RÅDETS DIREKTIV 2008/28/EF
   af 11. marts 2008
   om ændring af direktiv 2005/32/EF om rammerne for fastlæggelse af krav til miljøvenligt design af energiforbrugende produkter og om ændring af Rådets direktiv 92/42/EØF og Europa-Parlamentets og Rådets direktiv 96/57/EF og 2000/55/EF, for så vidt angår de gennemførelsesbeføjelser, der tillægges Kommissionen
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 95,
   under henvisning til forslag fra Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   efter høring af Regionsudvalget,
   efter proceduren i traktatens artikel 251 (2), og
   ud fra følgende betragtninger:
   
               (1)
            
            
               Ifølge Europa-Parlamentets og Rådets direktiv 2005/32/EF (3) og tre direktiver om gennemførelsesforanstaltninger hertil, jf. artikel 15 heri, nemlig Rådets direktiv 92/42/EØF af 21. maj 1992 om krav til virkningsgrad i nye varmtvandskedler, der anvender flydende eller luftformigt brændsel (4), Europa-Parlamentets og Rådets direktiv 96/57/EF af 3. september 1996 om energieffektivitetskrav til elektriske køleskabe, dybfrysere og kombinationsskabe til husholdningsbrug (5) og Europa-Parlamentets og Rådets direktiv 2000/55/EF af 18. september 2000 om energieffektivitetskrav for forkoblinger til lysstofbelysning (6), skal visse foranstaltninger vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (7).
            
         
               (2)
            
            
               Ved afgørelse 2006/512/EF om ændring af afgørelse 1999/468/EF indførtes forskriftsproceduren med kontrol, som skal anvendes i forbindelse med vedtagelse af generelle foranstaltninger, der har til formål at ændre ikke-væsentlige bestemmelser i en basisretsakt, som er vedtaget efter proceduren i traktatens artikel 251, herunder ved at lade sådanne bestemmelser udgå eller ved at supplere retsakten med nye ikke-væsentlige bestemmelser.
            
         
               (3)
            
            
               I overensstemmelse med Europa-Parlamentets, Rådets og Kommissionens erklæring (8) vedrørende afgørelse 2006/512/EF skal en række retsakter vedtaget efter proceduren i traktatens artikel 251, som allerede er trådt i kraft, tilpasses efter de gældende procedurer, for at forskriftsproceduren med kontrol kan finde anvendelse på dem.
            
         
               (4)
            
            
               Ovennævnte erklæring indeholder en liste over retsakter, som bør tilpasses snarest muligt, herunder direktiv 2005/32/EF. Tilpasningen af nævnte direktiv gør det nødvendigt at tilpasse direktiv 92/42/EØF, 96/57/EF og 2000/55/EF.
            
         
               (5)
            
            
               Kommissionen bør tillægges beføjelse til at ændre eller ophæve direktiv 92/42/EØF, 96/57/EF og 2000/55/EF. En sådan ændring eller ophævelse skal vedtages efter forskriftsproceduren med kontrol i artikel 5a i afgørelse 1999/468/EF.
            
         
               (6)
            
            
               Kommissionen bør endvidere tillægges beføjelse til at vedtage gennemførelsesforanstaltninger med fastlæggelse af krav til miljøvenligt design af bestemte energiforbrugende produkter, herunder indførelse af gennemførelsesforanstaltninger i overgangsperioden, og herunder, hvor dette er relevant, bestemmelser om afvejning af de forskellige miljøaspekter. Da der er tale om generelle foranstaltninger, der har til formål at ændre ikke-væsentlige bestemmelser i direktiv 2005/32/EF ved at supplere det med nye ikke-væsentlige bestemmelser, skal foranstaltningerne vedtages efter forskriftsproceduren med kontrol.
            
         
               (7)
            
            
               Direktiv 2005/32/EF og direktiv 92/42/EØF, 96/57/EF og 2000/55/EF bør derfor ændres i overensstemmelse hermed.
            
         
               (8)
            
            
               Eftersom de ændringer, der foretages i direktiv 2005/32/EF samt i direktiv 92/42/EØF, 96/57/EF og 2000/55/EF ved nærværende direktiv, er af teknisk art og kun vedrører udvalgsproceduren, er der intet krav om, at de skal gennemføres af medlemsstaterne. Det er således ikke nødvendigt at vedtage bestemmelser herom —
            
         UDSTEDT FØLGENDE DIREKTIV:
   Artikel 1
   Ændring af direktiv 2005/32/EF
   I direktiv 2005/32/EF foretages følgende ændringer:
   
               1)
            
            
               Følgende stykke indsættes i artikel 13:
               »1a.   Retningslinjer, der dækker de specifikke forhold hos de små og mellemstore virksomheder, der er aktive i den berørte produktsektor, kan ledsage en gennemførelsesforanstaltning. Om nødvendigt kan Kommissionen i overensstemmelse med stk. 1 udarbejde yderligere specialmateriale for at lette gennemførelsen af dette direktiv i små og mellemstore virksomheder.«
            
         
               2)
            
            
               Artikel 15 ændres således:
               
                           a)
                        
                        
                           Stk. 1 affattes således:
                           »1.   Når et energiforbrugende produkt opfylder de kriterier, der er angivet i stk. 2, omfattes det af en gennemførelsesforanstaltning eller en selvreguleringsforanstaltning i henhold til stk. 3, litra b). Sådanne gennemførelsesforanstaltninger, der har til formål at ændre ikke-væsentlige bestemmelser i dette direktiv ved at supplere det, vedtages efter forskriftsproceduren med kontrol i artikel 19, stk. 3.«
                        
                     
                           b)
                        
                        
                           Stk. 10 affattes således:
                           »10.   Om nødvendigt skal en gennemførelsesforanstaltning, der fastsætter krav til miljøvenligt design, indeholde bestemmelser om afvejning af de forskellige miljøaspekter. Disse bestemmelser, der har til formål at ændre ikke-væsentlige bestemmelser i dette direktiv ved at supplere det, vedtages efter forskriftsproceduren med kontrol i artikel 19, stk. 3.«
                        
                     
         
               3)
            
            
               Artikel 16, stk. 2, ændres således:
               
                           a)
                        
                        
                           I indledningen udgår ordene »proceduren i artikel 19, stk. 2, og«.
                        
                     
                           b)
                        
                        
                           Følgende afsnit tilføjes:
                           »Disse foranstaltninger, der har til formål at ændre ikke-væsentlige bestemmelser i dette direktiv ved at supplere det, vedtages efter forskriftsproceduren med kontrol i artikel 19, stk. 3.«
                        
                     
         
               4)
            
            
               Artikel 19, stk. 3 affattes således:
               »3.   Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.«
            
         Artikel 2
   Ændring af direktiv 92/42/EØF
   I artikel 10a i direktiv 92/42/EØF erstattes ordene »i overensstemmelse med artikel 19, stk. 2, i direktiv 2005/32/EF« med ordene »i overensstemmelse med artikel 19, stk. 3, i direktiv 2005/32/EF«.
   Artikel 3
   Ændring af direktiv 96/57/EF
   I artikel 9a i direktiv 96/57/EF erstattes ordene »i overensstemmelse med artikel 19, stk. 2, i direktiv 2005/32/EF« med ordene »i overensstemmelse med artikel 19, stk. 3, i direktiv 2005/32/EF«.
   Artikel 4
   Ændring af direktiv 2000/55/EF
   I artikel 9a i direktiv 2000/55/EF erstattes ordene »i overensstemmelse med artikel 19, stk. 2, i direktiv 2005/32/EF« med ordene »i overensstemmelse med artikel 19, stk. 3, i direktiv 2005/32/EF«.
   Artikel 5
   Ikrafttræden
   Dette direktiv træder i kraft dagen efter offentliggørelsen i Den Europæiske Unions Tidende.
   Artikel 6
   Adressater
   Dette direktiv er rettet til medlemsstaterne.
   
      Udfærdiget i Strasbourg, 11. marts 2008.
      
         
            På Europa-Parlamentets vegne
         
         H.-G. PÖTTERING
         
         
            Formand
         
      
      
         
            På Rådets vegne
         
         J. LENARČIČ
         
         
            Formand
         
      
   
   
      (1)  EUT C 161 af 13.7.2007, s. 45.
   
      (2)  Europa-Parlamentets udtalelse af 11.7.2007 (endnu ikke offentliggjort i EUT) og Rådets afgørelse af 3.3.2008.
   
      (3)  EUT L 191 af 22.7.2005, s. 29.
   
      (4)  EFT L 167 af 22.6.1992, s. 17. Senest ændret ved direktiv 2005/32/EF.
   
      (5)  EFT L 236 af 18.9.1996, s. 36. Ændret ved direktiv 2005/32/EF.
   
      (6)  EFT L 279 af 1.11.2000, s. 33. Ændret ved direktiv 2005/32/EF.
   
      (7)  EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).
   
      (8)  EUT C 255 af 21.10.2006, s. 1.